Maudhui: City waliweka mwanya wa alama 11 kileleni Ligi ya Premia kati yao na United walipowalaza Jumapili

Hata hivyo, amesema hawezi kuomba radhi eti kwa sababu Jose Mourinho alikereka.

Mourinho alirushiwa maziwa nje ya chumba cha kubadilishia mavazi baada yake kwenda kulalamikia jinsi City walivyokuwa wakisherehekea baada ya kushinda debi ya Manchester Jumapili.

"Iwapo tuliwakera United - sio mchezaji mmoja, au Jose - Manchester United, basi naomba radhi," amesema Mhispania huyo.

Mourinho amesema matukio hayo baada ya ushindi wa City wa 2-1 yalikuwa "tofauti ya kitabia, na kielimu".

Kisha, alikamilisha kikao chake na wanahabari Jumanne kwa kudokeza kwamba kuendelea kuangaziwa kwa matukio hayo kunaashiria kutowaonea heshima  Bournemouth, ambao watacheza dhidi ya United baadaye Jumatano.

Chama cha Soka cha England kimezipatia klabu hizo mbili za Manchester hadi Jumatano kujibu kuhusu yaliyotokea wakati huo.

Hata hivyo Guardiola amesema wachezaji wana haki ya kusherehekea, hasa baada ya ushindi huo kuwafanya kuwa alama 11 mbele ya United.

"Ni lazima tufurahie haya. Iwapo watu hawaelewi, basi pole. Tulishinda debi," alisema.

"Iwapo hatukuwa sahihi, basi nawaomba radhi Manchester United. Nia yetu haikuwa hiyo. Nia yetu ilikuwa kusherehekea ndani ya chumba cha kubadilishia mavazi."

Uhasama

Mourinho alikimbia uwanjani Nou Camp kusherehekea baada ya Inter Milan kuwalaza Barcelona nusufainali ya Ligi ya Klabu Bingwa Ulaya 2010

Mourinho na Guardiola walifanya kazi pamoja Barcelona, Mourinho akiwa msaidizi wa wakufunzi na Pep mchezaji, lakini uhusiano wao umedorora.

Alipoondoka Chelsea 2007, Mourinho anadaiwa kuhojiwa na wakuu wa Barcelona kuhusu kazi ya umeneja lakini badala yake Guardiola ambaye hakuwa na uzoefu mwingi kama yeye akapewa kazi hiyo Frank Rijkaard alipoondoka.

Miaka miwili baadaye, Mourinho alikimbia uwanjani Nou Camp kusherehekea baada ya Inter Milan kuwalaza Barcelona nusufainali ya Ligi ya Klabu Bingwa Ulaya 2010. Guardiola alibaki kushangaa.

Akiwa Real Madrid, Mourinho alimwelekezea kidole...\nMaudhui yaliyotangulia yanaweza kufupishwa kama ifuatavyo:
Meneja wa klabu ya Manchester City Pep Guardiola amesema anaomba radhi kwa Manchester United iwapo sherehe za City baada ya kuwashinda mahasimu hao wao wa jiji ziliwakera.